CELEX: 62016FN0010
Language: el
Date: 2016-02-17 00:00:00
Title: Υπόθεση F-10/16: Προσφυγή-αγωγή της 17ης Φεβρουαρίου 2016 — ZZ κατά Ευρωπαίου Διαμεσολαβητή

30.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/51
            
         Προσφυγή-αγωγή της 17ης Φεβρουαρίου 2016 — ZZ κατά Ευρωπαίου Διαμεσολαβητή
   (Υπόθεση F-10/16)
   (2016/C 191/74)
   Γλώσσα διαδικασίας: η ελληνική
   
      Διάδικοι
   
   
      Προσφεύγων-ενάγων: ZZ (εκπρόσωπος: Βασίλειος Α. Χριστιανός, δικηγόρος)
   
      Καθού-εναγόμενος: Ευρωπαίος Διαμεσολαβητής
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως του Ευρωπαίου Διαμεσολαβητή περί απορρίψεως της υποψηφιότητας του προσφεύγοντος-ενάγοντος (στο εξής: προσφεύγων) για τη θέση του γενικού γραμματέα του γραφείου του Διαμεσολαβητή και αίτημα να υποχρεωθεί ο καθού να καταβάλει στον προσφεύγοντα αποζημίωση και χρηματική ικανοποίηση για την υλική ζημία και την ηθική βλάβη, αντιστοίχως, που αυτός υποστηρίζει ότι υπέστη.
   
      Αιτήματα
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την προσβαλλόμενη, από 9 Νοεμβρίου 2015 απόφαση του Ευρωπαίου Διαμεσολαβητή, με την οποία αυτός απέρριψε τις διοικητικές ενστάσεις του προσφεύγοντος·
            
         
               —
            
            
               να ακυρώσει την από 10 Απριλίου 2015 απόφαση περί αποκλεισμού του προσφεύγοντος από τη συνέντευξη και την από 16 Ιουλίου 2015 απόφαση διορισμού της B.G. στη θέση του γενικού γραμματέα στο γραφείο του Ευρωπαίου Διαμεσολαβητή·
            
         
               —
            
            
               να υποχρεώσει τον Ευρωπαίο Διαμεσολαβητή να καταβάλει στον προσφεύγοντα το ποσό των 112 472,64 ευρώ εις αποκατάσταση της περιουσιακής του ζημίας·
            
         
               —
            
            
               να υποχρεώσει τον Ευρωπαίο Διαμεσολαβητή να καταβάλει στον προσφεύγοντα το ποσό των τριάντα χιλιάδων (30 000) ευρώ εις αποκατάσταση της ηθικής του βλάβης·
            
         
               —
            
            
               να καταδικάσει τον Ευρωπαίο Διαμεσολαβητή στο σύνολο της δικαστικής δαπάνης του προσφεύγοντος.